text: Genkender du denne serie-røver fra Esbjerg?
  29 juli 2016 kl. 10.14
  I løbet af seks timer lørdag aften og natten til søndag blev der forsøgt røveri mod fire forskellige kiosker og spilleklubber i Esbjerg. Nu har politiet offentliggjort overvågningsbilleder og håber på hjælp fra vidner.
  Røveri-turneen kulminerede natten til søndag  ved 01-tiden på Q8-tankstationen på Storegade, hvor en røver truede sig til kontanter fra kassen i overværelse af flere kunder.
  Nu har Syd- og Sønderjyllands Politi udsendt en række overvågningsfoto fra røverierne, som politiet først tilskrev samme gerningsmand.
  - Nu er vi lidt i tvivl om der ikke er flere røvere. Vi tror, at de tre af røverierne udføres af de samme to personer, mens det måske er en helt tredje, der står bag det fjerde røveri, siger Lars Bjerregaard, leder af lokalpolitiet i Esbjerg til TV SYD.
  I forbindelse med flere af røverierne er en sort scooter med to mænd på set køre væk fra gerningsstedet.
  Føreren af knallerten beskrives som:
  A:
  Mand,
  18-20 år
  Ca. 180 cm høj
  Mellemøstligt udseende
  Lyse/grå shorts
  Passageren beskrives som:
  B:
  Mand
  18-20 år
  170-180 cm høj
  Spinkel/almindelig af bygning
  Iført sort trøje, sorte bukser og et sort og hvidt partisan tørklæde som dækkede hovedet og ansigtet.
  Politiet vil gerne i kontakt med vidner, der har set den pågældende knallert lørdag aften. Specielt i tidsrummet fra klokken19.30 til 20.30.
  Politiet mistænker B for at være den person, der begik røveri mod kiosken på Torvegade 51.
  Gerningsmanden fra Englandsgade/Q8 beskrives som:
  C:
  Mand
  20-25 år
  180-185 cm høj
  Spinkel/almindelig af bygning
  Tyndt ansigt med markante kindben
  Se også alle de ni fotos fra gerningsstederne.
  Politiet vil gerne i kontakt med folk, der evt. genkender gerningsmændene. B og C er muligvis den samme person.
  Desuden efterlyses der vidner, der var tilstede på Q8 i Storegade kl. ca. 01.00 natten mellem lørdag og søndag.
  Vidner bedes kontakte Lokalpolitiet i Esbjerg på telefon 114.
  